stanford-oval/wikipedia huggingface dataset:
Konstantinopolin neljäs kirkolliskokous

Kahdeksas ekumeeninen eli yleinen, koko "yhdeksi, pyhäksi, katoliseksi ja apostoliseksi" itsensä tunnustaman kirkon piispojen kirkolliskokous pidettiin vuonna 869 Konstantinopolissa. Sitä kutsutaan myös nimellä Konstantinopolin neljäs kirkolliskokous.
Paavi Hadrianus II:n ja keisari Basileuksen aikana pidettyyn kokoukseen osallistui 102 piispaa, kolme paavin legaattia ja neljä patriarkkaa. Kokous katsoi aiemmin pidetyn, patriarkka Fotios Suuren paavi Nikolaus I:tä ja Konstantinopolin patriarkka Ignatiosta vastaan kutsuman kokouksen laittomaksi ja tuomitsi sen päätökset poltettaviksi. Kokous tuomitsi Fotioksen ja katsoi hänen ottaneen laittomasti patriarkan arvon itselleen.
Ortodoksinen kirkko ei tunnusta tätä kirkolliskokousta todelliseksi ekumeeniseksi kirkolliskokoukseksi.
Koripallon naisten SM-sarjakausi 1942

Koripallon naisten Sotasarjakaudella 1942 Helsingin Tarmo voitti mestaruuden. Hopeaa voitti Kilven Urheilijat ja pronssia Helsingin Kullervo. Koripalloliitto ei laske kautta mukaan nykyisiin mitalitaulukoihin.
Runkosarja

| # | Joukkue | korit | P |
| --- | --- | --- | --- |
| 1 | Helsingin Tarmo | 86–41 | 13 |
| 2 | Kilven Urheilijat | 95–51 | 13 |
| 3 | Helsingin Kullervo | 63–108 | 7 |
| 4 | Helsingin Naisurheilijat | 59–83 | 6 |
| 5 | Helsingin Kiri-Veikot | 43–63 | 3 |
Koripallon naisten Euroopan-mestaruuskilpailut 1997

Vuoden 1997 koripallon naisten Euroopan-mestaruuskilpailut pelattiin Unkarissa 6.–15. kesäkuuta. Kisoihin osallistui 12 maata. Mestaruuden voitti historian ensimmäistä kertaa Liettua, hopeaa saavutti Slovakia ja pronssia Saksa. Turnauksen korikuningatar oli Ukrainan Maryna Tkatšenko.
Sijoitukset

Liettua
Slovakia
Saksa
Unkari
Espanja
Venäjä
Moldova
Jugoslavia
Tšekki
Ukraina
Italia
Bosnia ja Hertsegovina
Caron Barnes

| Caron Wuotila> Henkilötiedot |
| --- | --- |
Syntynyt: 1961 (ikä 62–63) Yhdistynyt kuningaskunta
Näyttelijä
Merkittävät roolit:  Lydia (Tupla-Uuno) Lola Rambo (Vääpeli Körmy – taisteluni)
Aiheesta muualla
IMDb 
Elonet
Caron Wuotila (o.s. Barnes, ent. Barnes-Berg, s. 1961 Yhdistynyt kuningaskunta) on suomenbrittiläinen näyttelijä, laulaja ja malli. Hänen vanhempansa olivat syntyjään jamaikalaisia. Barnes varttui kuusilapsisessa yksinhuoltajaperheessä Boltonin tekstiiliteollisuuskaupungissa Manchesterin lähellä, jossa äiti toimi kotiompelijana. Barnes muutti Suomeen 1980-luvun alussa ja alkoi työskennellä Helsingin Hotelli Vaakunan ylimmän kerroksen Sky Barissa DJ:nä ja laulajana.
Barnes on esiintynyt suomalaisissa elokuvissa Tupla-Uuno ja Vääpeli Körmy – taisteluni. Vuonna 1993 hän esiintyi televisiossa Kivikasvot Show’ssa. Hän on ollut mukana myös musikaalituotannoissa, joita ovat Tampereen Teatterin Rent (1998) sekä Helsingin Kaupunginteatterin Stand By Me (2003) ja Hairspray (2005).
Caron Barnes on julkaissut kaksi albumia. Ensimmäinen niistä, Caron (1986), syntyi Tukholmassa etupäässä ruotsalaisvoimin, toinen albumi You’ll Always Have a Friend (1992) Lontoossa tuottajanaan britannianintialainen Biddu, jonka New Musical Express -lehti nimesi 20 vuotta myöhemmin maailman kaikkien aikojen 50 tärkeimmän äänilevytuottajan joukkoon.
Yksityiselämä

Barnesilla on kaksi vuosituhannen vaihteen tienoilla syntynyttä poikaa aiemmasta avioliitostaan Claës-Eric Bergin kanssa. Hänen nykyinen aviomiehensä on Petri Wuotila.
Diskografia > Albumit

Caron (Megafon, 1986)
You’ll Always Have a Friend (Epic Records, 1992)
Kohortti

Kohortti voi tarkoittaa:
Kohortti (tutkimusaineisto): tilastollisessa tutkimuksessa tietyllä tavalla valittua ihmisryhmää
Kohortti: Rooman legioonan yksikkö, jossa oli noin 600 miestä. Kohorttijärjestelmä otettiin käyttöön Rooman tasavallan loppuvuosina, kun todettiin, että aikaisemmin käytetty manipulus oli liian pieni taktinen yksikkö.
Klaukkala (romaani)

| Klaukkala |
| --- | --- |

Kirjailija:  Laura Paloheimo
Kieli:  suomi
Kustantaja:  Otava
Julkaistu:  2012
Ulkoasu:  kovakantinen
Sivumäärä:  319
ISBN:  978-951-1-26337-1
Löydä lisää kirjojaKirjallisuuden teemasivulta
Klaukkala on Laura Paloheimon vuonna 2012 kirjoittama esikoisromaani, joka edustaa tyyliltään chick lit -kirjallisuutta. Paloheimo vietti 1970–1980-luvuilla nuoruutensa Nurmijärven Klaukkalassa.
Aiheesta muualla

Klaukkala (Arkistoitu – Internet Archive)
Koripallon naisten Euroopan-mestaruuskilpailut 1993

Vuoden 1993 koripallon naisten Euroopan-mestaruuskilpailut pelattiin Italiassa 8.–13. kesäkuuta. Kisoihin osallistui kahdeksan maata. Mestaruuden voitti historian ensimmäistä kertaa Espanja, hopeaa saavutti Ranska ja pronssia Slovakia. Turnauksen korikuningatar oli Unkarin Zsuzsanna Boksay.
Sijoitukset

Espanja
Ranska
Slovakia
Italia
Puola
Bulgaria
Venäjä
Unkari
Cats on fire

Cats on fire on vaasalaislähtöinen, sittemmin Turussa toiminut rockyhtye. Yhtyeen ensimmäinen albumi, The Province Complains,  julkaistiin alkuvuodesta 2007. Yhtyeen toinen albumi Our Temperance Movement julkaistiin maaliskuussa 2009.
Jäsenet

Mattias Björkas (laulu, akustinen kitara)
Ville Hopponen (sähkökitara)
Kenneth Höglund (bassokitara)
Henry Ojala (rummut)
Albumit

The Province Complains (2007)
Our Temperance Movement (2009)
Dealing in Antiques (2010)
All Blackshirts to Me (2012)
Aiheesta muualla

Yhtyeen kotisivu
Yle Arkivet: Cats on Fire gästar Min Morgon (ruotsiksi)
Kohoutek

Kohoutek on tšekkiläinen sukunimi. Se voi viitata seuraaviin:
Ctirad Kohoutek (1929–2011), tšekkiläinen säveltäjä
Luboš Kohoutek (1935–2023), tšekkiläinen tähtitieteilijä
”Kohoutek”, laulu albumilta Journey
”Kohoutek”, R.E.M:in laulu albumilta Fables of the Reconstruction
Colin Morgan

| Colin Morgan |
| --- | --- |
 Morgan vuonna 2011.
Henkilötiedot
Syntynyt: 1. tammikuuta 1986 (ikä 38) Armagh, Pohjois-Irlanti
Ammatti:  näyttelijä
Näyttelijä
Aktiivisena:  2007-
Merkittävät roolit:  Merlin (Merlin)
Aiheesta muualla
IMDb 
Elonet
Colin Morgan (s. 1. tammikuuta 1986 Armagh, Pohjois-Irlanti) on brittiläinen näyttelijä. Hänet tunnetaan parhaiten nimiroolistaan BBC:n televisiosarjassa Merlin. Morgan on valmistunut Glasgowin Royal Conservatoire of Scotlandista vuonna 2007, minkä jälkeen hänet on nähty niin teatterilavalla kuin televisiossakin.
Filmografia > Elokuva

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2010 | Jumissa | Parked | Cathal O'Regan |
| 2011 | Island | Island | Calum |
| 2014 | Testament of Youth | Testament of Youth | Victor Richardson |
| 2015 | Legend | Legend | Frank Shea |
| 2016 | Metsästäjä ja talvinen taistelu | The Huntsman: Winter's War | Blackwoodin herttua |
Filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Lisätietoja |
| --- | --- | --- | --- | --- |
| 2007 | The Catherine Tate Show | The Catherine Tate Show | John Leary | 1 jakso |
| 2008 | Doctor Who | Doctor Who | Jethro Cane | jakso "Huviretki helvettiin" |
| 2008–2012 | Merlin | Merlin | Merlin | 65 jaksoa |
| 2014 | Quirke | Quirke | Jimmy Minor | 1 jakso |
| 2014–2016 | The Fall | The Fall | Tom Anderson | 9 jaksoa |
| 2015–2016 | Humans | Humans | Leo | 16 jaksoa |
| 2016 | The Living and the Dead | The Living and the Dead | Nathan Appleby | 6 jaksoa |
| 2019 | The Crown | The Crown | John Armstrong | 1 jakso (K3:J4) |
Aiheesta muualla

Kuvia tai muita tiedostoja aiheesta Colin Morgan Wikimedia Commonsissa
Colin Morgan Elonetissä.
Colin Morgan Internet Movie Databasessa. (englanniksi)
Koripallon naisten Euroopan-mestaruuskilpailut 2021

Vuoden 2021 koripallon naisten Euroopan-mestaruuskilpailut pelattiin Espanjan Valenciassa ja Ranskan Strasbourgissa 17.–27. kesäkuuta. EM-lopputurnaus pelattiin 38. kertaa ja siihen osallistui 16 maata. Mestaruuden voitti Serbia, joka voitti loppuottelussa Ranskan 63–54. Pronssiottelussa Belgia voitti Valko-Venäjän 77–69. Turnauksen arvokkain pelaaja oli Serbian Sonja Vasić ja paras korintekijä Bosnia ja Hertsegovinan Jonquel Jones. Heidän lisäkseen turnauksen tähdistökentälliseen valittiin Ranskan Endéné Miyem sekä Belgian Emma Meesseman ja Julie Allemand.
Loppusijoitukset

| Sijoitus | Maa  |
| --- | --- |
Kultaa:  Serbia
Hopeaa:  Ranska
Pronssia:  Belgia
4.:  Valko-Venäjä
5.:  Bosnia ja Hertsegovina
6.:  Venäjä
7.:  Espanja
8.:  Ruotsi
9.:  Italia
10.:  Slovenia
11.:  Kroatia
12.:  Montenegro
13.:  Slovakia
14.:  Turkki
15.:  Tšekki
16.:  Kreikka
Knut Vollebæk

| Knut Vollebæk |
| --- | --- |

Norjan ulkoministeri
 Bondevikin I hallitus 17. lokakuuta 1997 – 17. maaliskuuta 2000  
Edeltäjä:  Bjørn Tore Godal
Seuraaja:  Thorbjørn Jagland
Norjan suurlähettiläs Washingtonissa
 2001–2007  
Edeltäjä:  Tom Eric Vraalsen
Seuraaja:  Wegger Christian Strømmen
Henkilötiedot
Syntynyt: 11. helmikuuta 1946 (ikä 78) Oslo, Norja
Tiedot
Puolue:  Kristillinen kansanpuolue
Koulutus:  Norjan kauppakorkeakoulu Kalifornian yliopisto
Knut Vollebæk (s. 11. helmikuuta 1946 Oslo) on norjalainen diplomaatti ja kristillisen kansanpuolueen poliitikko. Hän on toiminut Norjan ulkoministerinä 1997–2000 sekä Norjan Yhdysvaltain-suurlähettiläänä 2001–2007. Vollebæk on kotoisin Søndre Landista.
Aiheesta muualla

Kuvia tai muita tiedostoja aiheesta Knut Vollebæk Wikimedia Commonsissa
Knut Vollebæk Norjan suurkäräjien verkkosivuilla (norjaksi)
Catherine Bell

| Catherine Bell |
| --- | --- |
 Catherine Bell vuonna 2012.
Henkilötiedot
Koko nimi:  Catherine Lisa Bell
Syntynyt: 14. elokuuta 1968 (ikä 56) Lontoo, Yhdistynyt kuningaskunta
Puoliso:  Adam Beason (vih. 1994; ero 2011)
Lapset:  2
Näyttelijä
Aktiivisena:  1992–
Merkittävät roolit:   "Sarah MacKenzie"  Kunnian miehet  "Denise Sherwood"  "Kasarmin naiset"  "Cassandra Nightingale"  The Good Witch (elokuvasarja), Good Witch 
Aiheesta muualla
Viralliset kotisivut
IMDb 
Elonet
Catherine Lisa Bell (s. 14. elokuuta 1968 Lontoo, Englanti) on yhdysvaltalainen näyttelijä. Hänet tunnetaan muun muassa rooleistaan Sarah MacKenzienä televisiosarjassa Kunnian miehet (engl. 'JAG'), Denise Sherwoodina televisiosarjassa Kasarmin naiset ja Cassandra Nightingalena The Good Witch -elokuvasarjassa ja televisiosarjassa Good Witch.
Nuoruus

Bell syntyi Lontoossa, Britanniassa, englantilaiselle arkkitehdille ja iranilaislähtöiselle sairaanhoitajalle. Vanhempiensa erottua hän muutti kuitenkin jo kaksivuotiaana äitinsä kanssa Los Angelesiin. Perhetaustansa vuoksi hän osaa farsia.
Bell opiskeli paikallisessa katolisessa koulussa ja hakeutui sitten Kalifornian yliopistoon Los Angelesissa opiskelemaan lääketiedettä. Noin vuoden jälkeen hän jätti opintonsa ja ryhtyi malliksi. Käytyään mallina neljän kuukauden työrupeamalla Japanissa hän palasi Los Angelesiin ja alkoi opiskella näyttelemistä.
Ura

Hän on esiintynyt monissa eri elokuvissa ja televisiosarjoissa. Elokuvassa Kuolema pukee häntä hän esitti Isabella Rossellinia. Elokuvista tunnetuin on Bruce – taivaanlahja (2003).
Yksityiselämä

Bell ja Adam Beason menivät naimisiin toukokuussa 1994. Heillä on kaksi yhteistä lasta (s.2003 ja 2010). Bell ja Beason erosivat syyskuussa 2015.
Catherine Bell on tehnyt hyväntekeväisyyttä mm. osallistumalla psykiatrian uhreja auttavan ihmisoikeusjärjestön  Kuolemanteollisuus: Psykiatria -museon avajaisjuhlallisuuksien mainostamiseen.
Aiheesta muualla

Kuvia tai muita tiedostoja aiheesta Catherine Bell Wikimedia Commonsissa
Catherine Bellin kotisivut
Catherine Bell Internet Movie Databasessa. (englanniksi)
Catherine Bell Allmoviessa (englanniksi)
Kosta Manev

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 7. huhtikuuta 1993 (ikä 31)
Syntymäpaikka: Radoviš, Pohjois-Makedonia
Pelipaikka: vasen laitapuolustaja
Pituus: 176 cm
Paino: 76 kg
Seura
Seura: Inter
Junioriseurat
2008–2009: Serta Konče
2009: Viikingit
2010–2011: HJK
Seurat
| Vuodet | Seura | O | (M) |
| 2011–2012 | Klubi 04 | 28 | (0) |
| 2013–2014 | PK-35 Vantaa | 32 | (0) |
| 2014 | Viikingit | 3 | (0) |
| 2014 | Honka | 11 | (0) |
| 2015–2016 | PK-35 Vantaa | 31 | (2) |
| 2016–2017 | Inter | 33 | (1) |
| 2018 | PS Kemi | 14 | (0) |
| 2018 | FK Vardar | 6 | (0) |
| Yhteensä | Yhteensä | 158 | (3) |
 Seurajoukkueuran tilastot kattavat vain kansalliset sarjat, päivitetty 5. marraskuuta 2018.
Kosta Manev (s. 7. huhtikuuta 1993 Radoviš, Pohjois-Makedonia) on suomalais-pohjoismakedonialainen jalkapalloilija, joka edustaa Pohjois-Makedoniassa pelaavaa FK Vardaria. Hän on pelipaikaltaan vasen laitapuolustaja, mutta pystyy myös pelaamaan keskuspuolustajana sekä puolustavana keskikenttäpelaajana.
Manev muutti Suomeen vuonna 2009 Pohjois-Makedoniasta eli tuolloisesta Makedonian tasavallasta. Hän oli pelannut synnyinmaassaan enimmäkseen katujalkapalloa, mutta ehti edustaa vuoden verran paikallista jalkapalloseuraa FK Sertaa. Suomessa Manevin ensimmäinen seura oli FC Viikingit. Vuoden 2010 alussa hän siirtyi Viikinkien junioreista Helsingin Jalkapalloklubin organisaatioon. Manev nousi kauden 2011 aikana HJK:n reservijoukkue Klubi 04:n riveihin, tehden debyyttinsä miesten tasolla Kakkosessa. Seuraavana vuonna hän nousi vakiokokoonpanoon ja oli aloituksessa jokaisessa pelaamassaan 24 ottelussa.
Kaudeksi 2013 Manev siirtyi yksivuotisella sopimuksella Ykkösessä pelanneeseen PK-35 Vantaaseen. Ensimmäisellä kaudellaan hän pelasi 20 ottelussa, mutta seuraavalla kaudella kilpailu pelipaikoista puolustuksessa oli kovempaa PK-35:n hankittua Veikkausliigasta Niko Kukan sekä Patrick O'Shaughnessyn ja tämän seurauksena Manev siirtyi kesken kauden putoamiskamppailussa olleeseen Viikinkeihin. Hän ehti pelata uudessa seurassaan vain kolmen ottelun verran ennen siirtymistään Veikkausliigan FC Honkaan. Pääsarjadebyyttinsä Manev teki 10. elokuuta pelatussa vierasottelussa IFK Mariehamnia vastaan. Manev siirtyi kaudeksi 2015 Ykkösessä pelanneeseen PK-35 Vantaaseen, jossa oli nostamassa seuraa Veikkausliigaan. Hän pelasi PK-35 Vantaa Veikkausliigaseurassa kaudella 2016, mutta siirtyi syyskaudella FC Interiin, jossa hän oli pelastamasa Interin sarjapaikkaa veikkausliigaan. Inter-uraa jatkui vielä kauden 2017, jonka jälkeen Veikkausliigaseura kaudella 2018 oli PS Kemi. PS Kemistä Manev siirtyi loppukaudesta 2018 edelleen toisen kotimaansa Pohjois-Makedonian pääsarjaseuraan FK Vardar.
Kauden 2018 loppuun mennessä Manev on pelannut Veikkausliigassa FC Hongan, PK-35 Vantaan, FC Interin ja PS Kemin riveissä kaikkiaan 65 ottelua ja tehnyt niissä kaksi maalia.
Kinmei

| Kinmei 欽明天皇 |
| --- | --- |
 
Japanin keisari
Valtakausi:  5. joulukuuta 539 – 15. huhtikuuta 571
Edeltäjä:  Senka
Seuraaja:  Bidatsu

Syntynyt:  509
Kuollut:  571
Puoliso:  Ishi-hime
Suku:  Yamato
Isä:  Keitai
Äiti:  Tashiraka
Uskonto:  šintolaisuus
Kinmei (509–571) oli perinteisen japanilaisen tiedon mukaisesti Japanin 29. keisari vuosina 539–571, vajaan 32 vuoden ajan. Hän oli vuosina 507–531 hallinneen keisari Keitain kolmas poika.
Taustaa

Kinmei tunnettiin luultavasti valtakautensa aikana nimillä Sumeramikoto tai Amenoshita Shiroshimesu Ōkimi (治天下大王), joka tarkoittaa ”suurta kuningasta, joka hallitsee kaikkia maan päällä”. Vaihtoehtoisesti häntä saatettiin kutsua ”Yamaton suureksi kuninkaaksi”.
Hän oli kruununprinssinä ja nousi valtaan 30 vuoden iässä, kun edellinen keisari Senka kuoli 73-vuotiaana vuonna 539.
Catscratch

| Catscratch |
| --- | --- |
Tyyli:  Animaatio
Kestoaika:  22 min.
Luoja(t):  Doug TenNapel
Pääosissa:  Wayne Knight Rob Paulsen Kevin McDonald
Alkuperämaa:   Yhdysvallat
Alkuperäiskieli:  englanti
Verkko:   Nickelodeon
Esitetty:  9. heinäkuuta 2005 – 10. helmikuuta 2007
Jaksoja:  20
Tuotanto
Tuottaja(t):  Douglas TenNapel Peter Hastings
Ohjaaja(t):  Peter Hastings Douglas TenNapel Mike Girard
Käsikirjoittaja(t):  Nicole Dubuc
Tuotantoyhtiö(t):  Nickelodeon Studios Nickelodeon Animation Studios
Palkinnot
Ehdokkuudet:  Annie (2006) Artios (2006) Golden Reel (2006, 2008)
Aiheesta muualla
Virallinen sivusto
IMDb 
Catscratch on yhdysvaltalainen animaatiosarja, jonka loi Doug TenNapel. Sarjasta tuotettiin yhteensä 20 jaksoa, jotka sisälsivät kaksi noin 11 minuutin kestoista tarinaa. Jaksot esitettiin vuosien 2005–2007 aikana ja se sai muun muassa Annie- ja Golden Reel -ehdokkuuksia.
Suomessa sarjaa esitetään maksullisella Nickelodeon-kanavalla.
Juoni

Mr. Blik, Gordon ja Waffle kasvoivat suuressa kartanossa rouva Edna Crandillyn luona, joka kuollessaan jätti kaiken omistamansa perintönä kolmelle kissalleen. Nyt kolmikko elää vapauden, seikkailun ja usein sekavaa elämää.
Äänirooleissa

| 0 | 1 | 2 |
| --- | --- | --- |
|  Wayne Knight  | … |  Mr. Blik, Gomez   |
|  Rob Paulsen  | … |  Gordon, Randall, Quebafarb, myyjä   |
|  Kevin McDonald  | … |  Waffle   |
|  Maurice LaMarche  | … |  Hovis, The Chumpy Chumps #2, tuomari, luther, The Kraken, Edna Cramdilly, Zinkogorb, Bootsy, Scotty, vanha Scotty   |
|  Hynden Walch  | … |  Katilda   |
|  Liliana Mumy  | … |  Kimberly, lapsi   |
Aiheesta muualla

TV.com
Voice Chasers (Arkistoitu – Internet Archive)
Capitol Hillin autonominen vyöhyke

| Capitol Hill Autonomous Zone Free Capitol Hill |
| --- | --- |
 Capitol Hillin autonomisen vyöhykkeen läntisen puolen sisäänkäynti 10. kesäkuuta 2020
 Vyöhykettä ympäröivän alueen katukartta 10. kesäkuuta 2020
Itsehallinto:  8. kesäkuuta 2020
Capitol Hillin autonominen vyöhyke (CHAZ tai Zone, tunnetaan myös nimellä Free Capitol Hill) oli itsenäisesti julistettu autonominen vyöhyke, joka kattoi noin kuusi korttelia Seattlessa, Washingtonin Capitol Hillin naapurustossa. Vyöhyke perustettiin 8. kesäkuuta 2020 sen jälkeen kun Seattlen poliisilaitos hylkäsi East Precinct -poliisipiirin poliisilaitoksen.
Capitol Hillin autonomisen vyöhykkeen paikallishallinto toimi hajautetusti ja sen tavoitteena oli luoda poliisitoiminnan ulkopuolinen vyöhyke. Päätökset tehtiin mielenosoittajien päivittäisten kokoontumisten konsensuksesta. Se esitti useita vaatimuksia Seattlen kaupunginvaltuustolle ja kaupunginjohtajalle, kuten vuokrasääntelyn toimeenpano, taiteen ja kulttuurin rahoituksen palauttaminen, ilmainen korkeakoulu Washingtonin osavaltion asukkaille sekä Seattlen poliisilaitoksen ja siihen liittyvien oikeusjärjestelmien lakkauttaminen.
Reaktiot vyöhykkeeseen vaihtelivat. Yhdysvaltojen presidentti Donald Trump kehotti Washingtonin kuvernööriä ja kaupunginjohtajaa ottamaan vyöhykkeen takaisin ja kuvasi vyöhykkeen mielenosoittajia "likaisiksi anarkisteiksi". Seattlen pormestari Jenny Durkan kehotti välttämään tilanteen jyrkentämistä ja kuvasi vyöhykkeen ilmapiirin vastaavan korttelijuhlia. USA Today -sanomalehti kuvasi vyöhykkeen näyttävän ja tuntuvan kuin mini-Burning Man -festivaalilta.
Autonomisella alueella tapahtui yhteensä neljä ammuskelua, jotka vaativat kaksi kuolonuhria. Yhteen ammuskeluun syyllistyi mielenosoittajia päin ajanut autoilija.
Aamuvarhaisella 29. kesäkuuta tapahtui alueen neljäs ammuskelu, jossa kuoli 16-vuotias ja 14-vuotias poika joutui kriittiseen tilaan. Seattlen poliisipäällikkö Carmen Best kutsui alueen tilannetta "vaaralliseksi ja sietämättömäksi" ja ilmoitti medialle "Nyt riittää. Meidän pitää saada alue takaisin haltuumme". Pormestarin annettua asetuksensa 1. heinäkuuta 2020 Seattlen poliisi tyhjensi alueen protestoijista ja otti haltuunsa East Precinctin poliisiaseman.
Taustaa

Capitol Hill on Seattlen keskustassa oleva kaupunginosa, joka tunnetaan näkyvästä LGBT- ja vastakulttuuriyhteisöistään. Kaupunginosa on ollut aiemmin muiden mielenosoituksien keskus, kuten vuoden 1999 WTO:n vastaisen mielenosoituksen ja vuoden 2011 Occupy Seattle -mielenosoituksen aikana.
George Floydin kuolemasta leimahtaneet mielenosoitukset poliisiväkivaltaa vastaan alkoivat Seattlessa 29. toukokuuta. Yhdeksän päivän ajan mielenosoittajat ja Seattlen poliisilaitos (SPD) yhdessä Washingtonin kansalliskaartin kanssa ottivat kaduilla yhteen. Seattlen pormestari Jenny Durkan ja SPD:n poliisipäällikkö Carmen Best ilmoittivat 5. kesäkuuta 30 päivää kestävästä kyynelkaasun käyttökiellosta. Mielenosoitukset keskittyivät lopulta SPD:n East Precinct -poliisipiirin poliisilaitoksen ympärille, missä SPD käytti aggressiivisia joukkojenhallintakeinoja, kuten tainnutuskranaatteja ja pippurisumutusta. 7. kesäkuuta metalliaitoja ja suuria sementtilohkoja sijoitettiin vyöhykkeen ympärille. Myöhemmin samana päivänä kuljettaja ajoi mielenosoittajien joukkoon, jonka jälkeen kuljettaja ampui yhtä mielenosoittajaa käsivarteen ennen kuin juoksi poliisin linjojen taakse. Väkijoukko vyöhykkeen ympärillä kasvoi ja poliisit – jotka ilmoittivat mielenosoittajien heittävän pulloja, kiviä ja ilotulitteita – saivat luvan jatkaa kyynelkaasun käyttöä pian keskiyön jälkeen. Poliisin toiminnasta tehtiin yli 12 000 valitusta.
Seuraavana iltapäivänä SPD vetäytyi ja hylkäsi East Precinct -poliisipiirin poliisilaitoksen peittäen ikkunat vanerilla ja jättäen etuoven auki. Kansalaiset pystyttivät kaduille barrikadeja ja julistivat alueen "Free Capitol Hilliksi".
Vyöhyke

Vyöhyke keskittyi East Precinct -poliisipiirin poliisilaitoksen ympärille, jonka poliisi hylkäsi 8. kesäkuuta. Vyöhyke ulottui pohjoiseen East Denny Way -kadulle, itään 13th Avenue -kadulle ja länteen Broadway-kadulle. Cal Anderson Parkin puisto oli kokonaisuudessaan vyöhykkeen sisällä.
Ajoneuvohyökkäysten mahdollisuudesta huolissaan olleet mielenosoittajat käyttivät tiesulkuja ja aitoja barrikadien rakentamiseen risteyksien ympärille. Vyöhykkeen alueen sisäänkäynti oli osoitettu barrikadissa, jossa luki "You Are Entering Free Capitol Hill".
Uutistoimisto Reutersin mukaan protestialue oli pienentynyt huomattavasti ajan kuluessa ja väkijoukot sekä ensiapu- ja ruoanjakopisteet olivat vähentyneet. Seattlen poliisi alkoi tyhjentämään aluetta mielenosoittajista aamuyöllä heinäkuun ensimmäisenä päivänä.
Sisäinen hallinto

Capitol Hillin autonomisella alueella ei ollut keskitettyä hallintojärjestelmää. Mielenosoittajat ilmaisivat halukkuutensa luoda yhteiskunnan poliisitoiminnan ulkopuolelle. Itseään antifasistiseksi, antirasistiseksi kuvaileva ja työläisten etuja ajava Puget Sound John Brown Gun Club -niminen järjestö nähtiin kantamassa avoimesti aseita vyöhykkeellä. Seattlen paikalliselle Fox-kanavalle työskentelevät toimittajat poistettiin vyöhykkeeltä mielenosoittajien toimesta. City Journal -lehden 10. kesäkuuta julkaiseman artikkelin mukaan hip hop -taiteilija Raz Simone toimi vyöhykkeen "johtajana ja valvojana", kun taas entinen pormestariehdokas Nikkita Oliver määritteli vyöhykkeen poliittiset tavoitteet. Simonen mukaan vyöhykkeellä ei kuitenkaan ollut keskitettyä johtoa.
Sisäinen hallinto > Vaatimukset

9. kesäkuuta 2020 Medium-julkaisupalvelussa ilmestyi blogikirjoitus, joka sisälsi 30 vaatimusta Seattlen kaupunginvaltuustolle ja kaupunginjohtajalle. Vaatimuksiin sisältyi mm. vuokrankontrollien toimeenpaino gentrifikaation vastaisena toimena, taiteen ja kulttuurin rahoituksen palauttaminen, ilmainen korkeakoulu Washingtonin osavaltion asukkaille, Seattlen poliisilaitoksen ja siihen liittyvien oikeusjärjestelmien lakkauttaminen ja liittovaltion tutkinta poliisiväkivallasta.
Vyöhykkeelle tuotiin näkyvälle paikalle esille kolmen vaatimuksen luettelo: lopettakaa poliisin rahoitus ("defund the police"), rahoittakaa yhteisön sosiaali- ja terveyspalveluja ("fund community health") ja luopukaa syytöksistä mielenosoittajia vastaan ("drop  charges against the protesters"). Vyöhykkeen sisällä vaatimusten määrästä käytiin kiivasta keskustelua; osa mielenosoittajista näki tilanteen osana suurempaa luokkataistelua kun taas osa halusi pitää painopisteen poliisiväkivallassa.